L 168/30
HR
Službeni list Europske unije
3.7.2023.
PRILOG
Potpora Europske unije jačanju operativne djelotvornosti Organizacije za zabranu kemijskog oružja – EU 2023.
1.
Kontekst
Europska unija (EU) u prosincu 2003.
donijela je Strategiju EU-a protiv širenja oružja za masovno uništenje („Strategija EU-a”), u kojoj je prepoznala prijetnju koju oružje za masovno uništenje predstavlja za međunarodni mir i sigurnost.
Strategijom EU-a naglašava se ključna uloga Konvencije o kemijskom oružju (CWC) i Organizacije za zabranu kemijskog oružja u stvaranju svijeta bez kemijskog oružja.
Ciljevima strategije EU-a dopunjuju se ciljevi CWC-a.
EU i Organizacija za zabranu kemijskog oružja surađuju od donošenja Strategije EU-a, među ostalim angažmanom putem niza zajedničkih akcija i odluka Vijeća (1).
EU dosljedno podupire Organizaciju za zabranu kemijskog oružja u provedbi njezina mandata, što odražava trajnu predanost potpunoj provedbi CWC-a, pri čemu se od 2004.
osigurava 38,2 milijuna EUR dobrovoljnih doprinosa u okviru proračuna za zajedničku vanjsku i sigurnosnu politiku („ZVSP”).
Organizacija za zabranu kemijskog oružja pozdravlja trajnu predanost EU-a podupiranju te organizacije u njezinim nastojanjima da ispuni cilj Konvencije, odnosno svijet bez kemijskog oružja, čime se doprinosi međunarodnom miru i sigurnosti.
Nadalje, prepoznajući nove izazove, Organizacija za zabranu kemijskog oružja također pozdravlja kontinuirani interes EU-a za jačanje potpore tehničkim timovima te organizacije pri pružanju pomoći državama strankama Konvencije, prema potrebi, u aktivnoj provedbi poglavlja II. i III.
Strategije EU-a.
Zbog dinamičnog međunarodnog sigurnosnog okružja misija te organizacije i dalje je jednako važna.
Predstojeća peta revizijska konferencija, skora ključna etapa potpunog uništenja deklariranih zaliha kemijskog oružja, kao i otvaranje novog Centra za kemiju i tehnologiju (CCT) predstavljaju prilike i izazove za Organizaciju za zabranu kemijskog oružja Kako bi ta organizacija zadržala svoju važnost u fazi nakon uništenja, strateški je angažman ključan.
Partnerstvo i potpora u okviru proračuna EU-a za zajedničku vanjsku i sigurnosnu politiku (ZVSP) pokazali su se ključnima u pomaganju Organizaciji za zabranu kemijskog oružja u promicanju i provedbi njezinih glavnih ciljeva, čime se također pojačava učinak aktivnosti te organizacije.
2.
Svrha projekta
2.1 Opći ciljevi projekta Opći je cilj projekta osigurati kapacitet Tajništva da olakša i poboljša provedbu Konvencije u državama strankama.
Takvom bi se potporom doprinijelo miru i međunarodnoj sigurnosti učinkovitom provedbom mandata Organizacije za zabranu kemijskog oružja.
Njome bi se pomoglo i u sprečavanju ponovne pojave kemijskog oružja, uz istodobno promicanje miroljubive upotrebe kemije.
Pri provedbi projekta, kad god je to primjenjivo u predloženim aktivnostima, vodit će se računa o rodnoj raznolikosti.
2.2 Posebni ciljevi — Provjera uklanjanja zaliha kemijskog oružja i objekata za proizvodnju kemijskog oružja podložno mjerama provjere predviđenima CWC-om, — Sprečavanje ponovne pojave kemijskog oružja i umanjivanje prijetnje koju predstavlja njegova upotreba putem potpore neširenju kemijskog oružja, i to primjenom mjera provjere i provedbenih mjera predviđenih Konvencijom, koje služe i izgradnji povjerenja među državama strankama, — Djelotvorno i vjerodostojno odgovaranje na upotrebu i navodnu upotrebu kemijskog oružja, — Osiguravanje pripravnosti pružanjem pomoći i zaštite protiv kemijskog oružja, njegove upotrebe ili prijetnje koju predstavlja njegova upotreba u skladu s odredbama članka X. CWC-a, (1) Među njima su: Zajednička akcija 2004/797/ZVSP (prestala važiti); Zajednička akcija 2005/913/ZVSP (prestala važiti); Zajednička akcija 2007/185/ZVSP (prestala važiti); Odluka 2009/569/ZVSP (prestala važiti); Zajednička akcija 2012/166/ZVSP (prestala važiti); Odluka 2015/259 (produljena Odlukom 2018/294 i prestala važiti); Odluka 2017/2302 (produljena Odlukom 2019/1092, prestala važiti); Odluka 2017/2303 (produljena Odlukom 2018/1943 i Odlukom 2019/2112, prestala važiti); Odluka 2019/538 (na snazi do travnja 2023.); Odluka 2021/1026 (na snazi do kolovoza 2023.) i Odluka 2021/2073 (na snazi do prosinca 2025.).